stanford-oval/wikipedia huggingface dataset:
เมืองมนต์ สมบัติเจริญ
ชีวิตนักร้อง

เมืองมนต์ สมบัติเจริญ ร้องเพลงบันทึกเสียงครั้งแรกในเพลง "หนุ่มสุพรรณรำพัน" ผลงานของ จินดา สมบัติเจริญ แต่พอเพลงนี้ถูกเปิดออกอากาศแล้ว ก็ไม่ได้สร้างชื่อเสียงโด่งดังให้คุณเมืองมนต์ สมบัติเจริญ สักเท่าใด เพราะว่าแฟนเพลงส่วนมากจะไม่ค่อยรู้จักเพลงนี้มากนัก มาดังเอาตอนร้องเพลงที่สุรพลแต่งให้ร้อง คือ "กลับเถิดเรียมจ๋า" บทเพลงนี้ได้สร้างชื่อเสียงโด่งดังก้องไปทั่วเมืองไทย จากนั้นก็มีเพลงแนวโห่ตามออกมา เช่น ลูกทุ่ง, สุริยายอแสง, สวรรค์เมืองไทย และเพลงอื่น ๆ อีกมากมาย
เมืองมนต์ สมบัติเจริญ อยู่กับสุรพล สมบัติเจริญมาจนถึงปี พ.ศ.2508 ก็ออกจากวงสุรพล ไปอยู่กับวงรวมดาวกระจายของสำเนียง ม่วงทอง และอยู่ได้ไม่นานจึงออกจากวงรวมดาวกระจาย ไปอยู่กับวงไวพจน์ เพชรสุพรรณ แล้วจากนั้นก็ออกมาตั้งวงเป็นของตัวเองเมื่อ วันอังคารที่ 2 กรกฎาคม พ.ศ.2511 ซึ่งเหตุที่เมืองมนต์ออกจากวงดนตรีของครูสุรพลในตอนนั้น เพราะเกิดจากความรู้เท่าไม่ถึงการของเมืองมนต์ที่ไปบันทึกเสียงให้กับมนัส สุขศรี ในเพลง รักแฟนคนเดียว ซึ่งปรากฎว่าเพลงนี้เริ่มมีชื่อเสียง แฟนเพลงจึงขอไปที่รายการวิทยุที่ครูสุรพลจัด ครูสุรพลว่าท่านไม่เคยอัดเสียงเพลงนี้ให้เมืองมนต์ ครูสุรพลจึงสั่งพักงานระยะหนึ่งแต่หลังจากนั้นเมืองมนต์ก็ไม่ได้มาอีกเลย กล่าวได้ว่าเป็นการแสดงความรับผิดชอบของเมืองมนต์ แต่ทั้งครูสุรพลและเมืองมนต์ไม่ได้มีการโกรธเคืองกันแต่ประการใด เพราะเมื่อคราวที่มารดาครูสุรพลถึงแก่กรรม เมืองมนต์ก็มาในงานศพด้วย ครูสุรพลได้ไต่ถามสารทุกข์สุกดิบและยังแนะนำให้เมืองมนต์ตั้งวงดนตรีเป็นของตนเองโดยครูสุรพลจะให้การสนับสนุนทุกอย่าง วงดนตรีเมืองมนต์ สมบัติเจริญ จึงกำเนิดขึ้น โดยมีนักร้องประจำวง เช่น ปักษิณ ลูกวิเศษ, นพพร เมืองสุพรรณ, อนุเทพ เทวาพิทักษ์, เพชร พนมพร(พี่ชายของนพพร เมืองสุพรรณ), บรรจง สมใจ, แดน ดอนตาล, อรัญ คีรีขันธ์, บุญเย็น เด่นสุพรรณ, นิเทศน์ ลูกอ่างทอง และอีกหลายคน แม้แต่รุ่งเพชร แหลมสิงห์ในระยะแรกก็ได้ร้องเพลงอยู่กับวงดนตรีเมืองมนต์เช่นกัน
ผลงานเพลงเมื่อครั้งออกจากวงสุรพลนั้น เมืองมนต์ได้อัดเสียงกับวงรวมดาวดระจายของสำเนียง ม่วงทอง เช่น กระต่ายชมจันทร์ และเพลงดังในตอนที่ได้ร่วมวงกับไวพจน์ เพชรสุพรรณ เช่น เก็บเงินแต่งงาน, กลุ้มใจเรื่องเมีย, คิดถึงบ้านนอก(รักสาวบ้านนอก), คอยนางกลับนา ฯลฯ และเพลงดังเมื่อครั้งตั้งวงเป็นของตนเอง เช่น ไอ้โทน, อุ้มลูกตามเมีย, หัวใจดื้อ, เศรษฐีดินปั้น, ลุงเชยโชว์เพลง, ธรรมชาติยามเย็น ฯลฯ
เมืองมนต์ สมบัติเจริญ มีความสามารถทั้งด้านการร้องเพลง และแต่งเพลง โดยเพลงแรกที่เขาแต่งเอง คือเพลง ปวดใจ เมื่อครั้งยังอยู่กับวงดนตรีสุรพล สมบัติเจริญ และยังแต่งให้กับนักร้องในวงสุรพลคนอื่น ๆ อีกด้วย เช่นเพลง "ตาลต้นเก่า" ขับร้องโดย พนมไพร ลูกเพชร, "หลงคอย" ขับร้องโดย พร พนาไพร, "ตามสาวกลับเพชร" ขับร้องโดย กังวาลไพร ลูกเพชร บทเพลงนี้เป็นแนวจังหวะจากสโลว์ แล้วมาต่อเป็นจังหวะลิเกสากล เป็นต้น และเมื่อตั้งวงเป็นของตนเองก็ยังแต่งให้กับนักร้องในวง เช่นเพลง ชมสาววัดป่า ขับร้องโดย นพพร เมืองสุพรรณ, น้ำใจทหารอาสา ขับร้องโดย รุ่งเพชร แหลมสิงห์, ตามแฟน ขับร้องโดย บุญเย็น เด่นสุพรรณ, ชาตินี้รักเดียว ขับร้องโดย นิเทศน์ ลูกอ่างทอง เป็นต้น อีกทั้งผลงานเพลงส่วนใหญ่เมื่อครั้งตั้งวงดนตรีเป็นของตนเองก็มักจะเป็นเพลงที่แต่งเองร้องเอง
โดยเพลงสุดท้ายในชีวิตของเมืองมนต์ สมบัติเจริญ คือเพลง คอยน้องทั้งคืน ซึ่งเขาแต่งเองร้องเอง จะสังเกตได้ว่าในเพลงนั้นจะมีเสียงอึ่งอ่างซึ่งเป็นเสียงอึ่งอ่างจริงที่เขาไปอัดมา โดยทีแรกนั้นเมืองมนต์จะให้นพพร เมืองสุพรรณอัดเสียงเพลงนี้ แต่นพพรอัดไม่ผ่าน เมืองมนต์จึงเป็นคนบันทึกเสียงเพลงนี้เสียเอง
ผลงาน

ผลงานเพลงที่เป็นที่รู้จัก
กลับเถิดเรียมจ๋า
เก็บเงินแต่งงาน
กระต่ายชมจันทร์
รักแฟนคนเดียว
อุ้มลูกตามเมีย
ชมสาวชาวนา
หนุ่มเกี่ยวข้าว
ลืมพี่แล้วหรือ
หนาวเหลือเกิน
คอยน้องทั้งคืน
ชาตินี้มีกรรม
หัวใจเรียกหา
หนุ่มสุพรรณ
หัวใจดื้อ
รักริมโขง
พี่จน
ฯลฯ
เสียชีวิต

ในช่วงปลายเดือนพฤศจิกายน พ.ศ.2513 เมืองมนต์ล้มป่วยลงกระทันหัน โดยมีอาการอาเจียนเป็นเลือด ผู้อยู่ใกล้ชิดนำตัวส่งโรงพยาบาลมิชชั่น กรุงเทพฯ แต่แพทย์ก็ไม่อาจช่วยชีวิตเอาไว้ได้ ในที่สุด เมืองมนต์ สมบัติเจริญ ได้จากแฟนเพลงไปเมื่อวันอาทิตย์ที่ 22 พฤศจิกายน พ.ศ.2513 ด้วยอายุเพียง 32 ปีเท่านั้น โดยได้ตั้งบำเพ็ญกุศลฌาปณกิจศพที่วัดมงคลวนาราม (มะเกลือ) ย่านดาวคะนอง ฝั่งธน ซึ่งเป็นวัดที่อยู่ใกล้กับที่ตั้งสำนักงานวงดนตรีของเขา
หลังการเสียชีวิตของเมืองมนต์ นพพร เมืองสุพรรณ ทำหน้าที่เป็นเงาเสียง สืบทอดผลงานเพลงของเมืองมนต์ต่อไป โดยนพพร เมืองสุพรรณนั้นเป็นญาติของ เมืองมนต์ สมบัติเจริญ ซึ่งปัจจุบันนพพร เมืองสุพรรณก็ได้เสียชีวิตแล้วเช่นกันด้วยโรคพาร์กินสัน
↑  หนังสือรวมประวัติลูกศิษย์ราชาเพลงลูกทุ่ง
สโมสรฟุตบอลลูกอีสาน

ระวังสับสนกับ สโมสรฟุตบอลอีสานยูไนเต็ด
สโมสรฟุตบอลลูกอีสาน เป็นสโมสรฟุตบอลในประเทศไทย มีสำนักงานใหญ่ตั้งอยู่ที่หมู่บ้านเลควิวพาร์ค แขวงดอกไม้ เขตประเวศ กรุงเทพมหานคร ปัจจุบันลงแข่งขันในระดับไทยแลนด์ เซมิโปรลีก โซนกรุงเทพและปริมณฑล
โดยสโมสรเริ่มส่งทีมเข้าร่วมการแข่งขันเป็นครั้งแรกในลีกภูมิภาค ดิวิชั่น 2 ฤดูกาล 2553 ภายใต้ชื่อในขณะนั้นว่า สโมสรฟุตบอลการบินไทย-ลูกอีสาน ต่อมาในฤดูกาล 2556 สโมสรสามารถสร้างผลงานคว้าแชมป์กลุ่มของภาคกลางตะวันออกได้สำเร็จ ก่อนจะพลาดโอกาสในการเลื่อนชั้น เมื่อตกรอบแชมเปียนส์ลีกในเวลาต่อมา
ในเดือนกรกฎาคม 2557 สโมสรได้โอนสิทธิในการลงแข่งขันในลีกภูมิภาค ดิวิชั่น 2 ในช่วงเวลาที่เหลือของฤดูกาล 2557 ให้กับ สโมสรฟุตบอลปากช่อง ยูไนเต็ด  และได้ขอพักทีมในฤดูกาล 2558
ฤดูกาล 2559 สโมสรกลับมาลงแข่งขันในลีกภูมิภาค ดิวิชั่น 2 อีกครั้ง หลังจากไม่ได้ส่งทีมลงแข่งขันมานานถึง 2 ปี และเลือกใช้สนามกีฬามหาวิทยาลัยรามคำแหง เขตบางกะปิ จังหวัดกรุงเทพมหานคร เป็นสนามเหย้า
ประวัติสโมสร > สโมสรการบินไทย

สโมสรการบินไทย ส่งทีมฟุตบอลเข้าร่วมการแข่งขันของ สมาคมฟุตบอลแห่งประเทศไทยฯ ครั้งแรก ในปี 2545 โดย ได้รับตำแหน่งชนะเลิศ ถ้วยพระราชทาน ง ในปี 2546 และเลื่อนชั้นมาแข่งขัน ถ้วยพระราชทาน ค 
ต่อมาในปี 2547 ก็ได้เลื่อนชั้นมาทำการแข่งขันใน ถ้วยพระราชทาน ค และเลื่อนชั้นอีกครั้ง ในปี 2548/49 ถ้วยพระราชทาน ข ในการแข่งขันประจำปี 2548/2549 และได้ตำแหน่งรองชนะเลิศ ได้สิทธิ์เลื่อนชั้นมาทำการแข่งขันใน ดิวิชั่น 1 2550
ประวัติสโมสร > รวมกับบ้านบึง

ในปี พ.ศ. 2552 ทางสโมสรการบินไทย ได้ร่วมมือกับทาง ชลบุรี เอฟซี ในการส่งทีมเข้าร่วมแข่งขันใน ฤดูกาล 2552 พร้อมกับเปลื่ยนชื่อสโมสรเป็น สโมสรฟุตบอลการบินไทย-บ้านบึง โดยตัวผู้เล่น ได้เสริมจาก ชลบุรี เอฟซี, ศรีราชา เอฟซี และ เยาวชนจาก โรงเรียนอัสสัมชัญศรีราชา และ โรงเรียนจุฬาภรณราชวิทยาลัย ชลบุรี อีกด้วย และแต่งตั้ง จเด็จ มีลาภ ซึ่งเป็นผู้ฝึกสอนที่พา ชลบุรี เอฟซี คว้าตำแหน่งชนะเลิศ ไทยลีก 2550 รับตำแหน่งผู้ฝึกสอน และ ให้ อรรณพ สิงห์โตทอง เป็นผู้จัดการทีม
ประวัติสโมสร > ก่อตั้งเป็นลูกอีสาน

อนุชา ไชยเทศ ผู้บริหารระดับสูงของ บริษัทหลักทรัพย์ เคทีบี (ประเทศไทย) จำกัด ซึ่งเป็นชาวอีสานและชื่นชอบกับกีฬาฟุตบอลมาตั้งแต่เด็ก ได้รับสิทธิในการบริหาร สโมสรฟุตบอลการบินไทย-บ้านบึง ที่ตกชั้นจากไทยลีก ดิวิชัน 1 ฤดูกาล 2552 และมีแนวคิดในการก่อตั้งสโมสรฟุตบอลของชาวอีสาน จากกลุ่มชาวอีสานที่รักและชื่นชอบฟุตบอล ซึ่งได้ย้ายถิ่นฐานมาอยู่ในกรุงเทพมหานครเพื่อเข้ามาทำงานหรือเรียนหนังสือ ซึ่งในขณะนั้นยังไม่มีสโมสรฟุตบอลที่เป็นศูนย์รวมของชาวอีสาน จึงได้ก่อตั้งสโมสรขึ้นมาใหม่เมื่อวันที่ 6 พ.ย. 2552  โดยเน้นการสร้างงาน สร้างอาชีพให้กับเยาวชน และผู้ที่สนใจทางด้านการกีฬาฟุตบอล และส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2553 ภายใต้ชื่อ สโมสรฟุตบอลการบินไทย-ลูกอีสาน
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทำเนียบผู้ฝึกสอน

| ชื่อ | สัญชาติ | ตั้งแต่ | ถึง |
| --- | --- | --- | --- |
| อภิรักษ์ ศรีอรุณ | ไทย  | 2553 | 2553 |
| โคนาเต้ ลอสเซนี่ | ไอวอรี่ โคสต์  | มกราคม 2554 | เมษายน 2554 |
| อภิรักษ์ ศรีอรุณ | ไทย  | พฤษภาคม 2554 | ธันวาคม 2554 |
| วรพรรณ ตุ่นต้น | ไทย  | กุมภาพันธ์ 2555 | ธันวาคม 2556 |
| ชาติกล้า ทรัพย์ทรงพล | ไทย  | มกราคม 2557 | กรกฎาคม 2557 |
| อุสมาน เชอร์ริฟฟ์ | กินี  | ธันวาคม 2558 | ปัจจุบัน |
เกียรติประวัติ

ลีกภูมิภาค ดิวิชั่น 2 ฤดูกาล 2556
แชมป์ : ภาคกลางตะวันออก
ผลงานแบ่งตามฤดูกาล

ไทยลีก 4 ฤดูกาล 2562 – โซนภาคตะวันตก อันดับ 8 (ตกชั้นสู่ไทยแลนด์ อเมเจอร์ลีก)
ไทยแลนด์ อเมเจอร์ลีก ฤดูกาล 2565 : โซนกรุงเทพมหานคร อันดับ 2 มินิลีก กลุ่มซี
แหล่งข้อมูลอื่น

สโมสรฟุตบอลลูกอีสาน ที่เฟซบุ๊ก
เว็บไซต์สโมสรฟุตบอลลูกอีสานการบินไทยเอฟซี เก็บถาวร 2014-12-18 ที่ เวย์แบ็กแมชชีน
นกจาบฝนปีกแดง

| นกจาบฝนปีกแดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: Passeriformes Passeriformes
วงศ์:: Alaudidae Alaudidae
สกุล:: Plocealauda Plocealauda (Salvadori & Giglioli, 1885)
สปีชีส์:: Plocealauda erythrocephala
ชื่อทวินาม
Plocealauda erythrocephala (Salvadori & Giglioli, 1885)


ชื่อพ้อง
 Mirafra assamica erythrocephala  Mirafra assamica marionae  Mirafra marionae
นกจาบฝนปีกแดง (ชื่อวิทยาศาสตร์: Plocealauda erythrocephala) เป็นนกจาบฝนชนิดหนึ่งในวงศ์ Alaudidae ที่พบได้ในเอเชียตะวันออกเฉียงใต้
อนุกรมวิธาน

จากการศึกษาของเพอร์ อัลสตรอม (Per Alström) นกจาบฝนปีกแดงได้ถูกแยกออกจากนกจาบฝนเบงกอล เพื่อสร้างสายพันธุ์ที่แยกจากกัน นกจาบฝนชนิดนี้เป็นชนิดโมโนไทป์: ไม่มีการระบุชนิดย่อย นกจาบฝนปีกแดงเคยถูกจัดอยู่ในสกุล Mirafra แต่เป็นหนึ่งในห้าสายพันธุ์ที่ถูกย้ายไปยังสกุล Plocealauda ที่เพิ่งตั้งขึ้นใหม่ โดยอิงจากหลักฐานจากการศึกษาทางพันธุศาสตร์ระดับโมเลกุลขนาดใหญ่ที่ศึกษาในปี ค.ศ. 2023
การกระจายพันธุ์และถิ่นที่อยู่อาศัย

นกจาบฝนปีกแดงมีอาณาเขตครอบคลุมเอเชียตะวันออกเฉียงใต้ โดยพบได้ในเมียนมาร์ ไทย กัมพูชา เวียดนาม และลาว
นกจาบฝนปีกแดงพบได้ในแหล่งที่อยู่ที่เป็นพื้นที่โล่ง แทรกด้วยต้นไม้และพุ่มไม้ และพื้นที่เกษตรกรรมในที่ราบ และยังสามารถพบได้ตามชายป่าและตามดงไผ่ด้วย
เชิงอรรถและรายการอ้างอิง

↑  BirdLife International (2016). "Mirafra erythrocephala". IUCN Red List of Threatened Species. 2016: e.T22734290A95081527. doi:10.2305/IUCN.UK.2016-3.RLTS.T22734290A95081527.en. สืบค้นเมื่อ 13 November 2021.
↑  Alström, Per (1998). "Taxonomy of the Mirafra assamica complex" (PDF). Forktail. 13: 97–107. สืบค้นเมื่อ May 1, 2009.
1 2  Gill, Frank; Donsker, David; Rasmussen, Pamela, บ.ก. (August 2024). "Nicators, Bearded Reedling, larks". IOC World Bird List Version 14.2. International Ornithologists' Union. สืบค้นเมื่อ 10 September 2024.
↑  Alström, P.; Mohammadi, Z.; Enbody, E.D.; Irestedt, M.; Engelbrecht, D.; Crochet, P.-A.; Guillaumet, A.; Rancilhac, L.; Tieleman, B.I.; Olsson, U.; Donald, P.F. (2023). "Systematics of the avian family Alaudidae using multilocus and genomic data". Avian Research. 14: 100095. doi:10.1016/j.avrs.2023.100095.
1 2  Compiler: Helen Temple (2008). "Indochinese Bushlark - BirdLife Species Factsheet". Evaluators: Jeremy Bird, Stuart Butchart. BirdLife International. สืบค้นเมื่อ May 25, 2009.
| --- | --- |
การแยกแยะหน่วยอนุกรมวิธาน:  Wikidata: Q1587984  BirdLife: 22734290  eBird: indbus3  GBIF: 5788825  iNaturalist: 73055  ITIS: 916546  IUCN: 22734290  NCBI: 1365175  Xeno-canto: Mirafra-erythrocephala
เต้าเต๋อจิง

| เต้าเต๋อจิง   |
| --- | --- |
เอกสารตัวเขียนคัมภีร์ "เต้าเต๋อจิง" สมัยศตวรรษที่ 2 ก่อนคริสต์ศักราช ขุดพบที่หม่าหวังตุย
ผู้ประพันธ์: เล่าจื๊อ (ตามธรรมเนียม)
ชื่อเรื่องต้นฉบับ: 道德經
ประเทศ: จีน (ราชวงศ์โจว)
ภาษา: ภาษาจีนคลาสสิก
ประเภท: ปรัชญา
วันที่พิมพ์: ศตวรรษที่ 4 ก่อนคริสต์ศักราช
พิมพ์ในภาษาอังกฤษ: ค.ศ. 1868
ข้อความต้นฉบับ: 道德經 ที่ ข้อผิดพลาดสคริปต์: ฟังก์ชัน "name_from_code" ไม่มีอยู่ วิกิซอร์ซ
ฉบับแปล: เต้าเต๋อจิง ที่ วิกิซอร์ซ
อักษรเต๋า
เต้าเต๋อจิง (จีนตัวย่อ: 道德经; จีนตัวเต็ม: 道德經; พินอิน: Dàodé Jīng; ฮกเกี้ยน: Tō-tek-keng, เต๋าเต็กเก็ง; อักษรโรมัน: Dao De Jing หรือ Tao Te Ching) เป็นคัมภีร์ภาษาจีนที่ไม่ปรากฏนามผู้แต่ง แม้จะเชื่อกันว่าเล่าจื๊อเป็นผู้แต่ง แต่เนื้อหาบางส่วนมีมาตั้งแต่ศตวรรษที่ 4 ก่อนคริสต์ศักราช และเนื้อหาส่วนอื่นเขียนหรือเรียบเรียงขึ้นหลังคัมภีร์จวงจื่อ
เต้าเต๋อจิงมีเนื้อหากล่าวถึงธรรมชาติและปรัชญา คำว่า "เต้า-เต๋อ-จิง" (Dao-De-Jing) เป็นปรัชญาในเรื่องโลกและชีวิต สามารถแยกเป็นเต้า 道 (ทาง) เต๋อ 德 (คุณธรรม; ความดี) และ จิง 经 (คัมภีร์; สูตร; วรรณคดีชั้นสูง) เมื่อนำทั้ง 3 คำมารวมกัน แปลว่า "คัมภีร์ที่ว่าด้วยคุณสมบัติของเต้า" "สูตรว่าด้วยเต้าและคุณธรรม"  ระหว่าง "เต้า 道" กับ "เต๋อ 德" นั้น เต๋าปรากฏขึ้นมาก่อน และเต๋อก็ตามมา
คัมภีร์เต้าเต๋อจิงได้รับการแปลเป็นภาษาต่าง ๆ มากมาย มีแพร่หลายอยู่ในส่วนต่าง ๆ ของโลก
ความหมายของ "เต้า"

คำว่า "เต้า" (จีน: 道) หมายถึง วิถีทางแห่งธรรมชาติ  นอกจากนี้เต๋ามีนักปรัชญาให้ความหมายไว้มากมาย เช่น เต๋า หมายถึง หนทาง (มรรคา), กฎ, จารีต, พิธีการ, คุณสมบัติ, กฎแห่งการย้อนกลับ, ธรรมชาติ, กฎแห่งธรรมชาติ เป็นต้น
รายละเอียด

ประกอบด้วยอักษรจีนประมาณ 5,000-5,500 ตัวอักษร แบ่งออกเป็นสองภาค นักปราชญ์รุ่นหลังได้แบ่งทั้งหมดออกเป็นรวม 81 บท  ได้แก่ ภาคต้น (บทที่ 1-37) และภาคปลาย (บทที่ 38-81 ) เดิมทีเรียกชื่อคัมภีร์นี้ว่าคัมภีร์เหลาจื่อตามชื่อผู้แต่ง ภายหลังจึงเรียกเต้าเต๋อจิง โดยเต้าเต๋อจิงเป็นการเรียกขานตำราตามแบบโบราณ โดยเรียกคำแรกในหน้าแรกที่พบในตำรา
道 (พินอิน:Dào เต้า) หมายถึง วิถี, มรรค, หนทาง
德 (พินอิน:Dé เต๋อ) หมายถึง ธรรม, คุณธรรม
经 (พินอิน:Jīng จิง) หมายถึง ตำรา, คัมภีร์
การเริ่มต้นเต้าเต๋อจิง  เริ่มด้วยภาคเต้า (道) ตามด้วยภาคเต๋อ (德) การแบ่งออกเป็น 81 บทนี้ได้รับอิทธิพลมาจากนักปราชญ์(neotaoist) รุ่นหลังที่มีชื่อว่า “หวางปี้ (王弼)” (ค.ศ. 226-249)  จนกระทั่งในปี ค.ศ. 1972 มีการขุดพบสุสานโบราณสมัยไซฮั่น หม่าหวังตุย (马王堆)ได้พบ "คัมภีร์เต้าเต๋อจิง (道德经)" ภายหลังมีผู้เสนอให้เปลี่ยนเป็น "เต๋อเต้าจิง" (道德经) เนื่องจากมีการค้นพบหลักฐานใหม่ที่สุสานหม่าหวังตุย (马王堆) ที่เริ่มด้วยภาค “เต๋อ” ก่อนภาค “เต้า”
ประวัติผู้แต่ง

ประวัติของเหลาจื่อตามจดหมายเหตุ “สื่อจี้” (史记)ระบุว่า  เหลาจื่อแซ่ “หลี่” (李)ชื่อ “เอ๋อร์” (耳) มีชีวิตอยู่ช่วงตอนปลายของราชวงศ์โจว (周朝)เป็นชาวแคว้นฉู่ (楚国) (ปัจจุบันอยู่ในมณฑลเหอหนาน(河南))  ทำหน้าที่ดูแลหอพระสมุดหลวงแห่งราชสำนักโจว  ต่อมาราชสำนักเสื่อมโทรม  จึงออกแสวงหาความวิเวก  จดหมายเหตุ “จฺว่อจ้วน”(左传)ระบุว่า  เหลาจื่อมีชีวิตอยู่ในช่วงพุทธทศวรรษที่ ๓  เป็นผู้สืบทอดเผ่า “เหล่าตัน” (老聃族)  (ต้นเผ่า “เหล่าตัน” เป็น ๑ ใน ๘ พี่น้องร่วมมารดาของ “โจวอู่หวาง” (周武王) ก่อนพ.ศ. ๕๒๐ - ๔๘๓ ปี) โดยคำว่า “เหล่า” (老)นั้นมาจากคำเรียกคนในเผ่า “เหล่าตัน”,  ส่วนคำว่า “จื่อ” (子)นั้นหมายถึง  “นักคิดหรือนักปรัชญา”  ฉะนั้นคำว่า “เหลาจื่อ” 老子 จึงแปลความได้ว่า “นักปรัชญาแห่งเผ่าเหล่าตัน”
จุดกำเนิด

เมื่อเหลาจื่ออยู่ในนครหลวงเป็นราชวงศ์โจว (周朝) เมื่อสภาพสังคมที่เสื่อมโทรม จึงได้ตัดสินใจผละจากไป ขี่ควายมุ่งสู่ทะเลทรายชมพูทวีป ระหว่างทางผ่านด่านหานกู่ "อิ๋นสี่" ขุนนางดูแลด่าน เนื่องจากได้ยินชื่อเสียงของท่านมานานจึงต้อนรับท่านด้วยมิตรจิตมิตรใจอันอบอุ่น ก่อนจากไป อิ๋นสี่พูดกับท่านว่า "ท่านจะไปแล้ว โปรดเขียนหนังสือสักเล่มให้เราเถิด" ครั้นแล้ว ท่านเหลาจื่อจึงเขียนหนังสือไว้ 1 เล่ม
การแปลเต้าเต๋อจิงในโลกตะวันตก

เต้าเต๋อจิงนอกจากจะมีการแปลเป็นภาษาไทยแล้วยังมีการแปลเป็นภาษาตะวันตกต่างๆ มากกว่า 250 ครั้ง ส่วนใหญ่เป็นภาษาอังกฤษ เยอรมัน และฝรั่งเศส อ้างอิงจากคำกล่าวของ Holmes Welch ว่า “มันเป็นเกมปริศนาที่ทุกคนต่างก็ต้องการจะเป็นคนที่ไขมันสำเร็จ”
การแปลส่วนใหญ่มักแปลโดยคนที่มีพื้นฐานทางภาษาและปรัชญาและเป็นผู้ที่พยายามจะแปลความหมายให้ถูกต้องครบถ้วนและตรงตามต้นฉบับให้ได้มากที่สุด
ฉบับแปลเต้าเต๋อจิงที่เป็นที่นิยมหลายฉบับถูกแปลออกมาโดยมีแง่มุมทางวิชาการอยู่น้อย และมักใส่การตีความส่วนบุคคลเข้าไปด้วย นักวิจารณ์ฉบับแปลที่มีการใส่การตีความส่วนบุคคลเข้าไป อาทิ นักวิชาการด้านเต๋า Eugene Eoyang อ้างว่านักแปล อย่างเช่น Stephen Mitchell แปลเต้าเต๋อจิงที่มีความหมายที่แผกแยกจากตัวต้นฉบับและยังไม่สอดคล้องกับประวัติศาสตร์ของปรัชญาจีน 
Russell Kirkland ยังถกต่อไปอีกว่าฉบับแปลเหล่านี้อิงตามจินตนาการของผู้เชี่ยวชาญด้านตะวันออกศึกษาที่เป็นชาวตะวันตก และยังนำเสนอการหยิบยืมวัฒนธรรมจีนที่มาจากการยึดครองอาณานิคม  ในทางตรงกันข้าม Huston Smith นักวิชาการด้านศาสนาของโลกกล่าวว่าฉบับแปลของ Mitchell นั้น “ใกล้เคียงความสมบูรณ์แบบที่สุดในยุคของเราเท่าที่ข้าพเจ้าจะจินตนาการได้ มันรวมเอาคุณธรรมอันสูงส่งที่ผู้แปลยกย่องให้แก่ต้นฉบับภาษาจีน ความโปร่งใสแจ่มชัดราวกับอัญมณีที่เปล่งประกายไปด้วยอารมณ์ขันที่งามสง่า จิตใจที่กว้างขวาง และเชาวน์ปัญญาอันลึกซึ้งเอาไว้”
นักวิชาการด้านเต๋ารายอื่น อาทิ Michael LaFargue    และ Jonathan Herman  เห็นว่าถึงแม้ฉบับแปลดังกล่าวจะมีข้อด้อยทางด้านวิชาการแต่ก็บรรลุจุดประสงค์ของความต้องการทางจิตวิญญานของโลกตะวันตก ฉบับแปลเวอร์ชันที่ปรับให้เข้ากับโลกตะวันตกนี้พุ่งเป้าไปที่การทำให้ผู้อ่านยุคใหม่ที่ใช้ภาษาอังกฤษเข้าถึงเชาวน์ปัญญาของเต้าเต๋อจิงได้มากขึ้นโดยการใช้วัฒนธรรมที่คุ้นเคยและการอ้างอิงที่ใกล้ตัวผู้อ่าน
ฉบับแปลไทย

เต้าเต๋อจิงเริ่มมีการแปลตั้งแต่ พ.ศ. 2506-ปัจจุบัน มีการแปลไม่ต่ำกว่า 20 สำนวน ได้แก่
| ลำดับ | ปีที่พิมพ์ | ผู้แปล | ชื่อหนังสือ | แปลจากภาษา |
| --- | --- | --- | --- | --- |
| 1 | 2506 | เสถียร โพธินันทะ | เมธีตะวันออก | จีน |
| 2 | 2510 | จำนงค์ ทองประเสริฐ | บ่อเกิดลัทธิประเพณีจีน | อังกฤษ |
| 3 | 2516 | จ่าง แซ่ตั้ง | เต้า | จีน |
| 4 | 2517 | เลียง เสถียรสุต | คัมภีร์เหลาจื้อ | จีน |
| 5 | 2521 | พจนา จันทรสันติ | วิถีเต๋า | อังกฤษ |
| 6 | 2527 | สมเกียรติ สุขโข, เนาวรัตน์ พงไพบูลณ์ | คัมภีร์คุณธรรม | อังกฤษ |
| 7 | ไม่ทราบ | สมภพ โรจนพันธุ์ | เต๋าที่เล่าแจ้ง | อังกฤษ |
| 8 | ไม่ทราบ | ฉัตรสุมาลย์ กบิลสิงห์ | คัมภีร์เต๋า ฉบับสมบูรณ์ พร้อมอรรถกถา | อังกฤษ |
| 9 | 2529 | ทองสด เมฆเมืองทอง | เต๋าคือเต๋า | จีน |
| 10 | 2530 | ทองแถม นาถจำนง | เหลาจื่อสอนว่า... | จีน |
| 11 | 2530 | จ่าง แซ่ตั้ง | ปรมัตถ์เต๋า | จีน |
| 12 | 2534 | บุญมาก พรหมพ้วย | เต๋าย่อมไร้นาม | อังกฤษ |
| 13 | 2536 | มงคล สีห์โสภณ | เต๋า | อังกฤษ |
| 14 | 2537 | โชติช่วง นาดอน (ทองแถม นาถจำนง) | เต๋าเต็กเก็ง | จีน |
| 15 | ไม่ทราบ | สุขสันต์ วิเวกเมธากร | ปรัชญาเหลาจื๊อ | จีน |
| 16 | 2538 | บัญชา ศิริไกร | คัมภีร์ ปรัชญาเหลาจื่อ | จีน |
| 17 | 2538 | บุญสิริ  สุวรรณเพ็ชร์ | แสงสว่างแห่งสัจธรรมและคุณธรรมเต๋า | จีน |
| 18 | 2538 | ทองหล่อ วงษ์ธรรมา | ปรัชญาจีน | อังกฤษ |
| 19 | 2539 | ประยงศ สวรรณบุปผา | คัมภีร์ เต๋า เต้ จิง | อังกฤษ |
| 20 | 2541 | อาจารย์สัมปันโน | สามลัทธิศาสนาที่น่าสนใจ | อังกฤษ |
| 21 | 2543 | ชาตรี แซ่บ้าง | ศีกษาคัมภีร์เต้าเต๋อ | จีน |
| 22 | 2546 | กลิ่นสุคนธ์ อริยฉัตรกุล | เต้าเต๋อจิง | จีน |
| 23 | 2547 | ภาวิช ทองโรจน์ | วิถีเต๋าของท่านเล่าจื๊อ | อังกฤษ |
| 24 | 2547 | ปกรณ์ ลิมปนุสรณ์ | คัมภีร์เต๋าของเหลาจื๊อ | จีน |
| 25 | 2548 | ประชา หุตานุวัตร | ผู้นำที่แท้ : มรรควิธีของเล่าจื๊อ | อังกฤษ |
| 26 | 2548 | ชาตรี แซ่บ้าง | ปรัชญาเต๋า : วิถีแห่งธรรมชาติ วิถีคน วิถีใจ | จีน |
| 27 | 2549 | ทองหล้อ วงษ์ธรรมา | เต๋าทางแห่งธรรมชาติ | อังกฤษ |
| 28 | 2558 | สรวงอัปสร กสิกรานันท์ | เต้าเต๋อจิง : คัมภีร์เต๋า | ไม่ทราบ |
| 29 | 2565 | สุวรรณา โชคประจักษ์ชัด | เต๋า เต้อ จิง สำนักพิมพ์บ้านภายใน | อังกฤษ จีน |
| 30 | 2565 | สุวรรณา อุชุคตานนท์ | เต้า เต๋อ จิง ฉบับแปล จากจีนเป็นไทย | จีน |
แหล่งข้อมูลอื่น

James Legge's translation of the Tao Te Ching ที่ Standard Ebooks
Daodejing Wang Bi edition with English translation, Guodian text, and Mawangdui text – Chinese Text Project
Tao Te Ching หนังสือเสียงสาธารณสมบัติที่ LibriVox
Legge, Suzuki, and Goddard's translations side-by-side, along with the original text
Dàodéjīng verbatim + analogous + poetic; Chinese + English + German by Hilmar Alquiros จีน: 老子 Lǎozǐ จีน: 道德經
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  กาตาลุญญา  อิสราเอล  สหรัฐ  ญี่ปุ่น 
อื่น ๆ:  มิวสิกเบรนซ์ ผลงาน  IdRef 
Wikisource
คณะบัญชี มหาวิทยาลัยกรุงเทพ

| --- | --- |
School of Accounting  Bangkok University
สถาปนา: พ.ศ. 2505
คณบดี: ดร.สุธา เจียรนัยกุลวานิช
ที่อยู่: อาคาร A7 ชั้น 1 มหาวิทยาลัยกรุงเทพ วิทยาเขตรังสิต   ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
สี: สีฟ้า
มาสคอต: เรือสำเภา
เว็บไซต์: http://account.bu.ac.th/
คณะบัญชี มหาวิทยาลัยกรุงเทพ เป็นคณะที่เกิดขึ้นพร้อมกับการก่อตั้งมหาวิทยาลัยกรุงเทพ นับเป็นคณะแรกของมหาวิทยาลัย
ประวัติคณะ

คณะบัญชีได้ก่อตั้งขึ้นพร้อมกับการก่อตั้งของมหาวิทยาลัยกรุงเทพ เมื่อวันที่ 25 ธันวาคม พุทธศักราช 2505 ทั้งนี้เนื่องจากในขณะนั้นมีสถาบันที่เปิดสอนทางด้านบัญชีอยู่เพียงไม่กี่แห่งและที่มีเสียงก็คือ มหาวิทยาลัยธรรมศาสตร์ และจุฬาลงกรณ์มหาวิทยาลัยซึ่งเป็นสถาบันของรัฐ มีผู้สนใจศึกษาทางด้านบัญชีมากแต่ยังขาดสถาบันรองรับ มหาวิทยาลัยกรุงเทพ จึงเปิดสอนสาขาวิชาบัญชี โดยตั้งเป็นแผนกเรียกว่า แผนกบัญชี เพื่อสร้างบัณฑิตให้ออกไปทำงานด้านการบัญชีในหน่วยงานเอกชน และหน่วยงานราชการ ในเวลาต่อมาปีพุทธศักราช 2520 มหาวิทยาลัยได้ยกฐานะแผนกบัญชีขึ้นเป็นคณะวิชาบัญชีและเปลี่ยนชื่อเรียกให้สั้นเข้าในปีต่อมาว่า คณะบัญชี ปัจจุบันคณะบัญชีเปิดสอนนักศึกษาทั้งภาคปกติและภาคพิเศษ ในหลักสูตรปริญญาตรีและปริญญาตรีต่อเนื่อง
หน่วยงานและหลักสูตร

| ชื่อหลักสูตร | สาขาวิชา |
| --- | --- |
ปริญญาตรีบัญชี: บัญชีบัณฑิต (บช.บ.) / Bachelor of Science (B.S.)(Accounting)
ปริญญาตรีบัญชี(ต่อเนื่อง): บัญชีบัณฑิต (บช.บ.) / Bachelor of Science (B.S.)(Accounting)
งูลายสอบ้าน

| งูลายสอบ้าน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: วงศ์งูพิษเขี้ยวหลัง Colubridae
สกุล:: Fowlea Fowlea (ฮาลโลเวลล์, 1860)
สปีชีส์:: Fowlea flavipunctata
ชื่อทวินาม
Fowlea flavipunctata (ฮาลโลเวลล์, 1860)

งูลายสอธรรมดา, งูลายสอบ้าน หรือ งูลายสอสวน (อังกฤษ: yellow-spotted keelback; ชื่อวิทยาศาสตร์: Fowlea flavipunctata) เป็นสปีชีส์ในวงศ์งูพิษเขี้ยวหลัง เป็นงูชนิดที่พบในประเทศอินเดีย ประเทศพม่า ประเทศไทย ประเทศจีน ทางตะวันตกของประเทศมาเลเซีย ประเทศลาว ประเทศกัมพูชา ประเทศเวียดนาม ประเทศอินโดนีเซีย (บนเกาะสุมาตรา เกาะชวา และเกาะกาลีมันตัน)
ตัวอย่างที่ตั้งชนิด: เกาะของฮ่องกง (ฮ่องกง) และแม่น้ำจู ในประเทศจีน
องค์การระหว่างประเทศเพื่อการอนุรักษ์ธรรมชาติ รวมไต้หวันไว้ในที่ที่สามารถพบงูลายสอบ้าน (F. flavipunctata) ได้แต่ไม่รวมประเทศอินเดีย ประเทศมาเลเซีย และประเทศอินโดนีเซียด้วย
F. f. schnurrenbergeri ในประเทศเนปาล ถือเป็นสายพันธุ์อิสระในปัจจุบัน คือ Fowlea schnurrenbergeri
ที่อยู่อาศัยและพฤติกรรม

งูลายสอบ้าน เป็นงูกึ่งบกกึ่งน้ำที่พบได้ในแม่น้ำและลำธารที่ไหลช้า บึงน้ำ หนองน้ำ สระน้ำ และทะเลสาบ นอกจากนี้ยังเจริญเติบโตได้ดีในแหล่งที่อยู่อาศัยที่ชื้นแฉะซึ่งถูกสร้างขึ้นโดยมนุษย์ เช่น ทุ่งนาและคูน้ำ งูชนิดนี้กินปลาและกบเป็นอาหาร และหากินเวลากลางวัน
ความสัมพันธ์กับมนุษย์

งูลายสอบ้าน ถูกใช้ประโยชน์เพื่อเลี้ยงฟาร์มงูและหมู และเพื่อใช้ทำไวน์งู
สโมสรฟุตบอลธนบุรี ยูไนเต็ด

| --- | --- |
ชื่อเต็ม: สโมสรฟุตบอลธนบุรี ยูไนเต็ด Thonburi United Football Club
ฉายา: ม้าศึกฝั่งธน
ก่อตั้ง: 2016; 8 ปีที่แล้ว (2016) (ในชื่อ มหาวิทยาลัยธนบุรี) 2020; 4 ปีที่แล้ว (2020) (ในชื่อ ธนบุรี ยูไนเต็ด)
สนาม: ธนบุรีสเตเดียม
ความจุ: 3,500 ที่นั่ง
เจ้าของ: บริษัท สโมสรฟุตบอลธนบุรียูไนเต็ด จำกัด
ประธาน: บัญชา เกิดมณี
ผู้จัดการ: คณบดี แย้มชุติ
ผู้ฝึกสอน: เพ็ชรประเสริฐ แจ้งแช่ม
ลีก: ไทยลีก 3
2566–67: ไทยลีก 3 โซนกรุงเทพและปริมณฑล, อันดับที่ 4
สโมสรฟุตบอลธนบุรี ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากมหาวิทยาลัยธนบุรี ปัจจุบันเล่นในไทยลีก 3 โซนภาคตะวันตก
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2559 | ดิวิชัน 3กลุ่มภาคกลาง | 3 | 1 | 1 | 1 | 4 | 3 | 4 | รอบที่สาม | ไม่ได้เข้าร่วม | ไม่สามารถเข้าร่วม | – |  |  |
| 2560 | ไทยแลนด์ อเมเจอร์ลีกโซนกรุงเทพมหานครและปริมณฑล | 1 | 0 | 1 | 0 | 2 | 2 | 1 | รอบคัดเลือก | ไม่ได้เข้าร่วม | ไม่สามารถเข้าร่วม | – |  |  |
| 2561 | ไทยแลนด์ อเมเจอร์ลีกโซนกรุงเทพมหานครและปริมณฑล | 5 | 5 | 0 | 0 | 17 | 1 | 15 | ชนะเลิศ | ไม่ได้เข้าร่วม | ไม่สามารถเข้าร่วม | – |  |  |
| 2562 | ไทยลีก 4โซนกรุงเทพและปริมณฑล | 24 | 13 | 5 | 6 | 30 | 16 | 44 | อันดับที่ 4 | ไม่ได้เข้าร่วม | รอบ 16 ทีมสุดท้าย | – |  ปิยะพงษ์ พฤกสุภี | 6 |
| 2563–64 | ไทยลีก 3โซนกรุงเทพและปริมณฑล | 20 | 7 | 7 | 6 | 31 | 25 | 28 | อันดับที่ 8 | ไม่ได้เข้าร่วม | รอบคัดเลือกรอบสอง | – |  ปิยะพงษ์ พฤกสุภี | 6 |
| 2564–65 | ไทยลีก 3โซนกรุงเทพและปริมณฑล | 26 | 5 | 13 | 8 | 32 | 33 | 28 | อันดับที่ 11 | ไม่ได้เข้าร่วม | ไม่ได้เข้าร่วม | – |  จัตุรงค์ หลงศรีภูมิ  นราธิป เครือรัญญา | 5 |
| 2565–66 | ไทยลีก 3โซนกรุงเทพและปริมณฑล | 26 | 6 | 7 | 13 | 25 | 35 | 25 | อันดับที่ 12 | ไม่ได้เข้าร่วม | รอบคัดเลือกรอบแรก | – |  จัตุรงค์ หลงศรีภูมิ | 5 |
| 2566–67 | ไทยลีก 3โซนกรุงเทพและปริมณฑล | 26 | 17 | 5 | 4 | 56 | 32 | 56 | อันดับที่ 4 | ไม่ได้เข้าร่วม | รอบคัดเลือกรอบสอง | รอบ 32 ทีมสุดท้าย |  ไบรต์ ฟรายเดย์ | 11 |
| 2567–68 | ไทยลีก 3โซนภาคตะวันตก |  |  |  |  |  |  |  |  |  | รอบเพลย์ออฟ |  |  |  |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ